Yo‘lbars Amur uchun jufti bilan birinchi uchrashuv uyushtirildi

Primorye safari-bog‘iga yo‘lbars Amur uchun juft keltirildi. Bu haqda, bog‘ direktori Dmitriy Mezensovning ma’lumotiga tayanib, “Gazeta.ru” xabar beradi.

“Biz Ussuriya urg‘ochi yo‘lbarsini boqqa, Amur yoniga qo‘yib yubordik. Ular uchrashib, tanishib oldi, birga o‘ynadi. Hozir dam olyapti. Ularning harakatlarini kuzatib boramiz. Agar hammasi joyida bo‘lsa, ular bundan keyin birga yashashda davom etadi”, — dedi Mezensov.
Avvalroq echki Timur do‘sti yo‘lbars Amurning yoniga qaytmasligi ma’lum bo‘lgan edi. Amurning tishidan jabrlangan Timur hozirgi vaqtda poytaxt shifoxonasida bo‘lib, restoran taomi bilan oziqlanmoqda.